04.pielikums

Latvijas Investīciju un attīstības aģentūras  
iekšējiem noteikumiem Nr. 1.1-29.1/2022/8

|  |
| --- |
| “Kārtība, kādā ārvalstu filmu uzņemšanai Latvijā tiek piešķirts valsts budžeta līdzfinansējums” līdzfinansējuma saņēmēju atlase |

Pārbaudes lapā Nr.2 iekļauto kritēriju vērtēšanas procedūra

**1. Projekta iesniedzēja atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritēriji (jā/nē)** | **Procedūra** | **Informācijas avots** |
| 1. | Atbilstoši MK noteikumu Nr. 173 2. pielikumā “Projekta iesnieguma vērtēšanas kritēriji” minētajiem kritērijiem, projekts saņem vismaz 25 punktu vērtējumu. | Pārbauda, vai atbilstoši MK noteikumu Nr. 173 2. pielikumā “Projekta iesnieguma vērtēšanas kritēriji” minētajiem vērtēšanas kritērijiem pēc projekta iesnieguma izvērtēšanas un pārbaudes lapas Nr.1 aizpildīšanas projekta kopējais punktu skaits ir 25 vai vairāk punkti.  Ja projekta kopējais punktu skaits ir 25 vai vairāk punkti, veic projekta vērtēšanu atbilstoši pārbaudes lapā Nr.2 turpmāk minētajiem vērtēšanas kritērijiem.  Ja projekta kopējais punktu skaits ir mazāk par 25 punktiem, projekta vērtēšana atbilstoši pārbaudes lapā Nr.2 turpmāk minētajiem vērtēšanas kritērijiem netiek veikta, pārbaudes lapas ailē „N/a” turpmākajos vērtēšanas kritērijos atzīmē „X”, kā arī piezīmēs norāda “Nav attiecināms”, un tiek sagatavots lēmums par projekta iesnieguma noraidīšanu. | 1. Iesniegums; 2. Pārbaudes lapa Nr.1. |
| 2. | Projekta iesniegumam pievienots pārskats par plānoto pievienotās vērtības nodokļa samaksu MK noteikumu Nr. 173 212.1 apakšpunktā noteiktajā apmērā (atbilstoši filmas budžeta plānam pievienotās vērtības nodokļa iemaksas valsts budžetā sastāda ne mazāk kā 14% no MK noteikumu Nr. 173 22. punktā noteikto attiecināmo izmaksu kopsummas). | Pārbauda, vai Projekta iesniegumam ir pievienots pārskats par plānoto pievienotās vērtības nodokļa samaksu MK noteikumu Nr. 173 212.1 apakšpunktā noteiktajā apmērā (Nolikuma 12. pielikums).  Ja iepriekš minētais pārskats nav pievienots, projekta iesniedzējam tiek lūgts iesniegt iepriekš minēto pārskatu.  Projekta iesniegumam pievienotajā pielikumā (Nolikuma 12. pielikums) “Pārskats par projekta īstenošanas rezultātā plānoto pievienotās vērtības nodokļa samaksu no projekta iesniegumā norādīto attiecināmo izmaksu kopsummas” norādīto kopējo plānoto nomaksājamā pievienotās vērtības nodokļa apmēru, EUR, dala ar projekta kopējām attiecināmajām izmaksām un reizina ar 100, iegūstot plānoto pievienotās vērtības nodokļa samaksas īpatsvaru % no attiecināmo izmaksu kopsummas.  Ja plānotais kopējais nomaksājamā pievienotās vērtības nodokļa apmērs sastāda mazāk par 14,00 % no attiecināmo izmaksu kopsummas, projekta iesnieguma iesniedzējam tiek lūgts pārskatīt projekta attiecināmās izmaksas un plānoto nomaksājamā pievienotās vērtības nodokļa apmēru un iesniegt precizētu projekta iesniegumu, lai plānotā pievienotās vērtības nodokļa kopsumma būtu ne mazāka par 14,00 % no attiecināmo izmaksu kopsummas.  Ja projekta iesniegumā norādītais plānotais nomaksājamā pievienotās vērtības nodokļa apmērs, EUR nesasniedz vismaz 14,00 % no projekta attiecināmo izmaksu kopsummas, tiek sagatavots lēmums par projekta iesnieguma noraidīšanu. | 1. Iesniegums;   2) Nolikuma 12. pielikums. |
| 3. | Līdzfinansējuma apmērs ir līdz 20% no attiecināmo izdevumu kopsummas. | Projekta iesniegumam pievienotajā pielikumā (Nolikuma 7. pielikums) “Attiecināmās projekta izmaksas Latvijā paredzamajā līguma periodā” norādīto kopējo līdzfinansējuma apmēru EUR, dala ar kopējām attiecināmajām izmaksām un reizina ar 100, iegūstot līdzfinansējuma apmēra īpatsvaru % no attiecināmo izdevumu kopsummas.  Ja plānotais kopējais līdzfinansējuma apmērs sastāda vairāk par 20,00 % no attiecināmo izmaksu kopsummas, projekta iesniedzējam tiek lūgts samazināt plānoto līdzfinansējuma apmēru EUR, lai tā kopsumma būtu mazāka vai vienāda ar 20,00 % no attiecināmo izdevumu kopsummas. | 1. Iesniegums; 2. Nolikuma 7. pielikums. |
| 4. | Pret vienu plānoto līdzfinansējuma eiro tiek plānots eksporta apjoms (ārvalstu kapitāls un finansējums filmu uzņemšanai Latvijā un/vai gūtie ieņēmumi no filmu realizācijas ārvalstīs) vismaz piecu eiro apmērā. | No Projekta iesniegumā norādītās informācijas pārbauda, vai pret vienu plānoto līdzfinansējuma eiro tiek plānots eksporta apjoms (ārvalstu kapitāls un finansējums filmu uzņemšanai Latvijā un/vai gūtie ieņēmumi no filmu realizācijas ārvalstīs) vismaz piecu eiro apmērā.  No Projekta iesniegumā norādītās informācijas (tai skaitā finansēšanas plānā, producentu sadarbības koplīgumā norādītā, citos Projekta iesnieguma pielikumos norādītās informācijas) tiek identificēta ārvalstu investīciju summa, kādu ārvalstu producents nodrošina projekta attiecināmo izmaksu Latvijā segšanai.  Ja ārvalstu producents plāno segt projekta attiecināmās izmaksas Latvijā 100 % apmērā, kritērija nosacījums tiek izpildīts.  Ja ārvalstu producents neplāno segt projekta attiecināmās izmaksas Latvijā 100 % apmērā, bet daļu no šīm izmaksām plāno segt arī Latvijas producents, kritērija nosacījums ar daļēju ārvalstu producenta dalības apjomu sākotnēji var netikt izpildīts.  Tiek papildus vērtēts, vai Latvijas producentam ir plānots gūt ieņēmumus no filmas realizācijas ārvalstīs. Ja Latvijas producents uzrāda, ka plāno gūt ieņēmumus no filmas realizācijas ārvalstīs, tiek saskaitīts kopā ārvalstu producenta ieguldījums Latvijas attiecināmajās izmaksās un plānotie ieņēmumi no filmas realizācijas ārvalstīs.  Lai pārliecinātos par kritērija izpildi, kopējo uz eksportu attiecināmo plānoto investīciju summu (ārvalstu kapitāls un finansējums filmu uzņemšanai Latvijā un/vai gūtie ieņēmumi no filmu realizācijas ārvalstīs) eiro dala ar plānotā līdzfinansējuma apmērueiro.  Ja rezultātā pret vienu plānoto līdzfinansējuma eiro **tiek** plānots eksporta apjoms vismaz piecu eiro apmērā, kritērija prasība tiek izpildīta.  Ja rezultātā pret vienu plānoto līdzfinansējuma eiro **netiek** plānots eksporta apjoms vismaz piecu eiro apmērā, kritērija prasība netiek izpildīta un Projekta iesniedzējam tiek lūgts samazināt līdzfinansējuma apmēru eiro, lai tiek izpildīta kritērijā noteiktā proporcija, proti, pret vienu plānoto līdzfinansējuma eiro tiek plānots eksporta apjoms vismaz piecu eiro apmērā. | 1. Iesniegums. |